Diari Oficial de la Generalitat Valenciana


Sumari del DOGV 7855, del 22-08-2016 (2016/5920)

Notificació de la sentència dictada en el procediment de divorci contenciós número 84/2015.
-------------------------------------------------------------------------------------------

### Dades del document

Número de DOGV
:   7855

Data del DOGV
:   22-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5920


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 84/2015. [2016/5920]  
Família. Divorci contenciós número 000084/2015  
De: Ihor Torba.  
Procuradora: Isabel Cardona Ferragut.  
Contra: Alla Fanailoba.  
Procurador/a: -  
En aquest procediment de divorci contenciós número 84/2015, seguit a instàncies de Ihor Torba contra Alla Fanailoba, s'ha dictat la sentència que, literalment, diu així:  
  
«Sentència número 100/2016  
Jutgessa que la dicta: Isabel María Gallego García.  
Lloc: Vinaròs.  
Data: 20 de juny de 2016.  
  
Isabel María Gallego García, jutgessa de Primera Instància i Instrucció número 5 de Vinaròs, ha vist aquestes actuacions de judici de divorci contenciós número 84/2015, promogudes a instàncies d'Ihor Torba, representat per la procuradora dels tribunals Isabel Cardona Ferragut i defés pel lletrat Ángel Ferreres Esteller contra Alla Fanailova, declarada en situació de rebel·lia processal, en què ha sigut part el ministeri fiscal, representat per Mara Furió Peris.  
  
Dispositiva  
Declare la dissolució per causa de divorci del matrimoni format per Ihor Torba i Alla Fanailova amb tots els efectes previstos ex lege per a aquesta situació, i amb l'aprovació de les mesures definitives següents:  
  
1. La guarda i custòdia sobre el fill menor serà exercida pel pare, i ambdós progenitors tindran la pàtria potestat.  
2. No s'estableix cap règim de visita a favor de la mare.  
3. Fixació d'una pensió per aliments de 100 euros mensuals a càrrec de la mare a favor del fill menor, pagadors dins dels cinc primers dies de cada mes en el compte que la mare designe, actualitzables de conformitat amb l'índex de preus al consum publicat per l'Institut Nacional d'Estadística o organisme que el substituïsca.  
Pel que fa a les despeses extraordinàries, considerant com a tals les despeses mèdiques o quirúrgiques no cobertes per la Seguretat Social; i en l'àmbit de l'educació, les despeses, com ara material escolar, llibres i activitats extraescolars, seran sufragades a mitges per ambdós progenitors, amb la justificació documental prèvia per part del pare.  
No pertoca fer imposició de costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies, que no suspendrà l'eficàcia de les mesures disposades.  
Una vegada siga ferma, haurà de ser inscrita al registre civil de [...] i al marge de les inscripcions del matrimoni.  
Aquesta és la sentència que pronuncie, mane i firme.»  
I atés que la persona demandada, Alla Fanailoba, es troba en parador desconegut, expedisc aquest edicte a fi que li valga de notificació de forma deguda.  
  
Vinaròs, 22 de juliol de 2016.- La lletrada de l'Administració de Justícia: Sara Guillén Marzal.